Hei, denne artikkelen er over ett år gammel og kan inneholde utdatert informasjon

- Snus er like ufarlig som kaffe En rekke forskere hevder at det ikke er vitenskapelig mulig å påvise at snus er skadelig.

TRONDHEIM (Dagbladet): - Det er 98 prosent mindre skadelig å bruke snus enn å røyke. Faktisk er helserisikoen bort imot umulig å påvise rent vitenskapelig, fastslår professor Brad Rodu fra University of Alabama i USA.

...men snusen har sin pris En stor svensk studie viser at snusbrukere har økt risiko for å få hjerte- og karsykdommer. Hjertespesialisten Stefan Agewall ved Karolinska Universitetssykehus i Sverige, viser til en svensk studie som sier at snus slett ikke er ufarlig. - Den største studien som er foretatt, der 135 000 svenske arbeidere er undersøkt og fulgt opp over en lengre periode, viser at røyk er klart farligst. Men snus gir økt risiko for hjerte- og karsykdommer. Blant personer i alderen 30-45 år, hvor risikoen for slike sykdommer er svært lav, økte risikoen med 50 til 100 prosent, sier hjertespesialisten. Stefan Agewall har selv gjennomført en studie som viser at blodårenes elastisitet blir dårligere når du legger en snus under leppa.

Han har forsket på bruken av snus og røyk i flere år, og sitter på forskningsdata som konkluderer med at svensk snus er den minst farlige tobakken.

- Svenskene fjernet de farlige stoffene i snusen for 20-30 år siden, sier Rodu.

Det å brenne tobakk er langt mer skadelig enn å ta det inn gjennom leppa. Rodu viser til alle de mer enn 3000 farlige gassene som blir dratt ned i lungene når man røyker.

Erstatter røyk

Under et symposium i Trondheim i går var det samlet et bredt utvalg av forskere som har undersøkt tobakkens skadevirkning gjennom flere år. Ifølge overlege Jo-Åsmund Lund ved kreftavdelingen ved St. Olavs Hospital var målet å rydde opp i en del misforståelser om snus.

- Jeg håper at flest mulig røykere heller begynner å snuse, fastslår Lund.

- Er ikke dette ren propaganda for snusbruk?- Vi sier ikke at det er ufarlig å bruke snus, men de vitenskapelige fakta kan ikke påvise det motsatte, sier overlege Lund.

SNUSER: Stadig færre røyker, men det er flere som bruker snus. Kristen Mo og Monica Fjerstad sverger til svensk snus i stedet for røyk. Foto: Tom E. Østhuus. Vis mer

Enigheten blant forskerne som deltok i gårsdagens konferanse var bortimot total. Snus er harmløst å bruke.

- Jeg vil sammenlikne snusens skadevirkning med kaffe, fastslår professor Brad Rodu, som også langer ut mot snusforbudet som er innført i EU.

Ikke svenskeforbud

Bare svenskene er unntatt dette forbudet.- Samfunnet har en moralsk plikt å tilby og opplyse europeerne om et alternativ til røyk. Hvert år dør det 200 000 menn i EU som kunne vært reddet hvis de hadde brukt snus i stedet for røyk, hevder den amerikanske professoren. Han viser til svenske helseundersøkelser der svenske menn, som bruker mer snus i stedet for røyk, har lavere kreftrisiko enn menn andre steder i Europa.

- Det er latterlig å forby den sikreste form for tobakk og samtidig tillate røyk, fastslår Rodu.

Kreftnedgang

Brad Rodu får støtte fra Professor Lars Erik Rutquist ved Karolinska Institutet i Stockholm.

- Snus har ført til en betydelig nedgang av lungekreftpasienter i Sverige sammenliknet med andre land, sier Rutquist. Totalforbruket av tobakk i Sverige ligger på samme nivå som de fleste andre land i Europa. Til tross for dette er omfanget av tobakksrelatert kreft betydelig lavere i Sverige. Ifølge forskerne er dette en direkte konsekvens av at svenskene bruker mer snus enn røyk.

Vitenskapelig fakta

Selv om det ifølge forskerne ikke er påvisbart at snus er skadelig, er det ifølge professor Brad Rodu en viss mulighet for at tyggetobakk kan gi munnkreft. Når det gjelder svensk snus er dette likevel ifølge Rodu vanskelig å påvise.

En norsk studie gjort på 10 000 personer viser imidlertid at snusbruk kan gi en viss økning av kreft i bukspyttkjertelen, men ifølge overlege Jo-Åsmund Lund er dette svært lave og usikre tall. Og det er nettopp usikkerheten og feilinformasjonen Lund reagerer på.

- Det kommer jevnlig opp skremselspropaganda, og folk tror det er større helserisiko med snus enn hva det faktisk er. Vi holder oss til det som er vitenskapelig fakta, fastslår Jo-Åsmund Lund.

TRONDHEIM (Dagbladet): - Det er ikke så mange gutter som liker at jeg bruker snus, fastslår Monica Fjerstad. Hun begynte å snuse allerede på ungdomsskolen.

- Det er litt kult med snus, og veldig mange jeg kjenner bruker det.

Hun spiller volleyball, og hele laget hennes har en eske hver når de er på kamp.

Kristen Mo begynte med snus for over 30 år siden. Han var aktiv o-løper og jobbet på Idrettshøgskolen.

- Snusen kom inn i idrettsmiljøet gjennom svenske svømmere og hockeyspillere tidlig på 1970-tallet, forteller Kristen

Spesielt var o-løperne fra distriktene ivrige med snusbruken.

Når det gjelder skadevirkninger er både Kristen og Monica enige om at det ikke er så mye å tenke på.

- Det er jo bare bra for tennene, og så smaker det godt, sier Monica Fjerstad i det hun legger inn en solid pris General snus.

To generasjoner med snus

Kristen Moe (62) og Monica Fjerstad (22) fra Trondheim var begge aktive idrettsfolk da de begynte å snuse.



TRONDHEIM (Dagbladet): - Det er ikke så mange gutter som liker at jeg bruker snus, fastslår Monica Fjerstad. Hun begynte å snuse allerede på ungdomsskolen.

- Det er litt kult med snus, og veldig mange jeg kjenner bruker det.

Hun spiller volleyball, og hele laget hennes har en eske hver når de er på kamp.

Kristen Mo begynte med snus for over 30 år siden. Han var aktiv o-løper og jobbet på Idrettshøgskolen.

- Snusen kom inn i idrettsmiljøet gjennom svenske svømmere og hockeyspillere tidlig på 1970-tallet, forteller Kristen

Spesielt var o-løperne fra distriktene ivrige med snusbruken.

Når det gjelder skadevirkninger er både Kristen og Monica enige om at det ikke er så mye å tenke på.

- Det er jo bare bra for tennene, og så smaker det godt, sier Monica Fjerstad i det hun legger inn en solid pris General snus.

Eksplosiv forbruksøkning



Røykeloven har fått snusforbruket til å eksplodere.



Fra juni til november i fjor økte snusforbruket med 31 prosent sammenliknet med året før. Hver fjerde mann mellom 16 og 44 bruker snus, og antallet øker sterkt for hver dag - spesielt blant yngre menn. I samme periode gikk salget av røyk ned med 15,6 prosent.

Bare én av ti snusere er kvinner, selv om også de begynner å ta igjen gutta.

- Vi kan ikke snakke om en boom blant kvinnene, men vi har registrert en viss tendens blant de aller yngste jentene om at snusen er på vei inn, sier forsker Karl Erik Lund ved Senter for rusmiddelforskning (SIRUS). Til sammen ble det i Norge solgt 142 tonn snus fra juni til september i 2004, mot 109 tonn samme periode året før.

Ifølge Toll- og avgiftsdirektoratet utgjør snus over 11 prosent av det totale tobakksforbruket i Norge. I 2004 ble det solgt 512 tonn snus. Gjennomsnittskonsumet per norsk snusbruker er på om lag tre kilo per år når man slår sammen lovlig solgt snus med det antatte konsumet gjennom grensehandel og smugling. Antallet norske snusbrukere er anslått til over 300 000 personer.